
ΑΠΟΣΠΑΣΜΑ                        

Από το πρακτικό της με αριθ. 34ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 418/2026
Στην Λευκάδα σήμερα  στις 12 του μηνός Οκτωβρίου του έτους  2026,  ημέρα Δευτέρα και  ώρα  11:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 27333/08.10.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ
	1
	Βεργίνης Ξενοφών
	1
	Αρματάς Γεράσιμος

	2
	Σέρβος Κωνσταντίνος
	2
	

	3
	Λάζαρης Νικόλαος (Αναπληρώνει τον κ. Σκληρό)
	3
	

	4
	Κωνσταντινίδη Σεβαστή
	4
	

	5
	Μαργέλη Μαρία
	5
	

	6
	Λύγδας Σπυρίδων
	6
	

	7
	
	7
	


Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη, υπάλληλο  του  Δήμου Λευκάδας.
Τέθηκαν δύο θέματα Ε.Η.Δ. τα οποία συζητήθηκαν στην αρχή της Συνεδρίασης.
Τα θέματα της Η.Δ. συζητήθηκαν με την εξής σειρά:
1,2,3,4,5,6,16,17,22,23,7,8,9,10,11,12,13,14,15,18,19.20,21, 24,25,26,27,28,9,30,31,32,34,33,35,36,37,38,39,40,41,42. Τα θέματα 43 και 44 αναβλήθηκαν για την επόμενη Δ.Ε.
Κατά τη συζήτηση του 8ου θέματος, αποχώρησαν οι κ. Λύγδας Σπυρίδων και Σέρβος Κωνσταντίνος.
ΘΕΜΑ 1ο : Απόφαση Δ.Ε. σχετικά με την άσκηση ή μη ενδίκων μέσων κατά της υπ’ αριθμ. 470/2026 απόφασης του Μονομελούς Πρωτοδικείου Λευκάδας (τακτική διαδικασία).
                                                                                     Εισηγητής: Μασούρας Δημήτριος, Δικηγόρος Δήμου
Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε το λόγο στην κ.Καρύδη δικηγόρο του Δήμου (αντικαθιστά τον κ.Μασούρα), η οποία έθεσε υπόψη των μελών της Επιτροπής, τα εξής:
Με την αναφερόμενη στο θέμα απόφαση έγινε δεκτό ότι το εδαφικό τμήμα Δ1 εμβαδού 2.267,42 τ.μ. δεν αποτελεί τμήμα της δημοτικής έκτασης με ΚΑΕΚ 340312701012/0/0 ιδιοκτησίας του Δήμου Λευκάδας και διατάχθηκε ν’ αποτυπωθεί ως αυτοτελής ιδιοκτησία του ενάγοντος Πάνου Γαζή του Αντωνίου, με τίτλο κτήσης την έκτακτη χρησικτησία.

Κατά την συζήτηση της υπόθεσης, ο Δήμος Λευκάδας  δεν παραστάθηκε. 

Μετά την επίδοση της απόφασης, που έλαβε χώρα την 15.09.2026, η υπηρεσία μας αναζήτησε υπηρεσιακές απόψεις και σχετικώς περιήλθε σε μας το υπ’ αριθμ. πρωτ. 25149/φ/5.29.7/01.10.2026 έγγραφο της  Διεύθυνσης Πολεοδομίας και Περιβάλλοντος του Δήμου Λευκάδας, στο οποίο αναφέρονται, εν συνόψει, τα εξής αναφορικά με την γεωμετρική αυτή μεταβολή:

- Ότι η ιδιοκτησία του Δήμου Λευκάδας στην περιοχή προκύπτει από την αποτύπωση μείζονος έκτασης ως δημοτικού βοσκοτόπου στο πλαίσιο της κατάρτισης του Κοινοτικού Κτηματολογίου της τότε Κοινότητας Νυδρίου, κατά το έτος 1938. 

- Ότι από την επίδικη έκταση, σύμφωνα με πρακτικό της ΕΠΕΑ Λευκάδας, τμήμα επιφάνειας 2.217,88 τ.μ. έχει χαρακτηριστεί ως έκταση ΑΔ, ήτοι αγροτική στις αεροφωτογραφίες παλαιότερης λήψης και δασική στις πρόσφατες) και έτερο τμήμα επιφάνειας 49,52 τ.μ. έχει χαρακτηριστεί ως αγροτική έκταση τόσο στις παλαιές, όσο και στις πρόσφατες αεροφωτογραφίες. 

 Σε γενικής υφής πρόσφατη γνωμοδότησή μας, η υπηρεσία μας έχει διατυπώσει την άποψη ότι ενδεχόμενος χαρακτηρισμός έκτασης ως μη δασικής/αγροτικής στους δασικούς χάρτες (όπως έχουν διαμορφωθεί κατόπιν τυχόν ένστασης ή απευθείας κύρωσης), ιδίως όταν το θεμέλιο των δικαιωμάτων του Δήμου είναι ο χαρακτηρισμός ορισμένης έκτασης ως βοσκοτόπου (ήτοι δασικής κατά νόμον έκτασης, πλην της περίπτωσης των πεδινών χορτολιβαδικών εκτάσεων, όπως ειδικότερα ορίζεται στον νόμο) πρέπει να λαμβάνεται σοβαρά υπ’ όψιν κατά την αξιολόγηση περιπτώσεων αμφισβητήσεως ιδιοκτησιακών δικαιωμάτων. 

Το γεγονός ότι το σύνολο της επίδικης εν προκειμένω έκτασης εμφαίνεται ως αγροτική στις αεροφωτογραφίες παλαιότερης λήψης, στερεί από τον Δήμο Λευκάδας την νομιμοποιητική βάση να διεκδικήσει την κυριότητα του ακινήτου ως τμήματος βοσκοτόπου, διότι η ιδιότητα του βοσκοτόπου είναι ασυμβίβαστη με αυτήν της καλλιεργούμενης έκτασης.

Η σχετική κρίση της αρμόδιας Επιτροπής, αποτελεί διοικητική πράξη αρμοδίου οργάνου, που παράγει δεσμευτικές συνέπειες.

Η  προθεσμία για την άσκηση έφεσης είναι 30 ημέρες από την επίδοση της ως  απόφασης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Εισηγούμαι στην Δημοτική Επιτροπή να μην  ασκηθεί το ένδικο μέσο της έφεσης και κανένα άλλο ένδικο μέσο κατά της υπ’ αριθμ. 470/2026 απόφασης του Μονομελούς Πρωτοδικείου Λευκάδας.

Στην συνέχεια ακολούθησε διάλογος ως κάτωθι:
ΛΥΓΔΑΣ: Το ερώτημα είναι γιατί στην αρχική αγωγή δεν παραστάθηκε η Νομική Υπηρεσία του Δήμου.

ΣΕΡΒΟΣ: Δέχομαι την εισήγηση εφόσον αποδεικνύεται ότι δεν είναι Δημοτική έκταση.

ΛΥΓΔΑΣ: Θα ζητούσα από την υπηρεσία να έχουμε μια λίστα με εκκρεμείς υποθέσεις αποχαρακτηρισμού εκτάσεων, αφού τα τελευταία χρόνια υπήρξαν πολλές ανάλογες περιπτώσεις, με σκοπό να έχουμε μια πλήρη εικόνα.

ΔΗΜΑΡΧΟΣ:  ότι είναι δασικό δεν σημαίνει ότι είναι δημόσιο και το αντίθετο. Η επιτροπή δεν νομιμοποιείται να αποφασίσει αν η έκταση αυτή ανήκει στον συγκεκριμένο ιδιώτη. Πρέπει να γίνει ψηφιοποίηση των δεδομένων.

ΚΩΝΣΤΑΝΤΙΝΙΔΗ: Πρέπει να καταγραφεί η περιουσία του Δήμου, αλλά είναι μια διαδικασία που η αρμόδια υπηρεσία η Οικονομική, δεν μπορεί να ανταποκριθεί λόγω έλλειψης προσωπικού.

ΔΗΜΑΡΧΟΣ: Λόγω στενότητας χρόνου κάνω έκκληση να το υπερψηφίσουμε.

Ακολούθησε ψηφοφορία κατά την οποία όλοι οι Δ.Σ. ψήφισαν υπέρ
η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026

· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΟΜΟΦΩΝΑ
να μην  ασκηθεί το ένδικο μέσο της έφεσης και κανένα άλλο ένδικο μέσο κατά της υπ’ αριθμ. 470/2026 απόφασης του Μονομελούς Πρωτοδικείου Λευκάδας.
  
Η απόφαση αυτή πήρε αύξοντα αριθμό: 418/2026.
    Ο Πρόεδρος 

                          

 Τα Μέλη

    
             Δρ. Ξενοφών Ν. Βεργίνης
                                 ΔΗΜΑΡΧΟΣ
σελ. 26
1

